sagorsarker/bangla-wikipedia huggingface dataset:
এক জবানের জমিদার হেরে গেলেন এইবার

এক জবানের জমিদার হেরে গেলেন এইবার ২০১৬ সালে মুক্তিপ্রাপ্ত বাংলাদেশি হাস্যরসাত্মক পূর্ণদৈর্ঘ্য চলচ্চিত্র। ছায়াছবিটি নাজিম উদ্দিন শেখের প্রযোজনা ও উত্তম আকাশের পরিচালনায় নির্মিত হয়েছে। কঠোর জমিদারি প্রথার কাল্পনিক কাহিনির উপর নির্মিত, এই চলচ্চিত্রে অভিনয় করেছেন আমিন খান, সিলভি, ওমর সানি, কাবিলা, প্রবীর মিত্র ও আফজাল শরিফ প্রমুখ। জমিদারের নাম ভূমিকায় অভিনয়ে করেছেন জাতীয় চলচ্চিত্র পুরস্কার বিজয়ী অভিনেতা হুমায়ূন ফরীদি। চলচ্চিত্রটি হুমায়ূন ফরীদি অভিনীত সর্বশেষ ও মরণোত্তর মুক্তিপ্রাপ্ত চলচ্চিত্র। হুমায়ূন ফরীদি'র মৃত্যুর চার বছর পর ২৬ আগস্ট ২০১৬-তে চলচ্চিত্রটি বাংলাদেশের বিভিন্ন প্রেক্ষাগৃহে মুক্তি পায়।
হুমায়ূন ফরিদী একজন জমিদার ও এক কথার মানুষ। মুখে যা বলেন তা-ই করেন। জমিদারের মেয়ে গ্রামের একটি ছেলেকে প্রেম করে বিয়ে করেন। বিয়ের কথা জানতে পেরে জমিদার মেয়েকে লন্ডন পাঠিয়ে দেন। তিনি আর কখনো তার মেয়েকে লন্ডন থেকে দেশে ফিরতে দেননি। ২০ বছর পর জমিদারের নাতনি দেশে বেড়াতে আসেন। নাতনিকে জমিদারী ঘুরিয়ে দেখানোর জন্য কেউ রাজি হয় না; কারণ, কোন ভুল হলেই জমিদার রুষ্ট হবেন। আমিন খান সাহস করে রাজি হন। তবে শর্ত দেন, যত দিন জমিদারের নাতনিকে নিয়ে তিনি ঘুরবেন, প্রতিদিন তাকে টাকা দিতে হবে। প্রথম দিন যা দেয়া হবে, দ্বিতীয় দিন থেকে তার দ্বিগুণ দিতে হবে। এভাবে নাতনিকে পুরো জমিদারের সম্পত্তি আমিন খান ঘুরিয়ে দেখাতে থাকেন। একসময় নাতনির বিদেশে ফেরার সময় আসে। হিসাব করে দেখা যায়, আমিন খানের পাওনা টাকা পরিশোধ করতে হুমায়ূন ফরিদীকে পুরো জমিদারি দিতে হবে। কথা রাখতে গিয়ে অবশেষে জমিদার হেরে যান।
২০০৯ সালে চলচ্চিত্রটির নির্মাণ শুরু হয়, ২০১১ সালে মুখ্য চিত্রগ্রহণ সম্পন্ন হয়। নির্মাণ পরবর্তী সময়ে মুখ্য অভিনেতা হুমায়ুন ফরিদী ও চলচ্চিত্রটির প্রযোজক নিজাম উদ্দিন শেখ মৃত্যুবরণ করেন। তবে মৃত্যুর আগে ফরীদি এই ছায়াছবিতে নিজের চিত্রনাট্যের অভিনয় ও ডাবিং সম্পন্ন করেছিলেন। প্রযোজকের মৃত্যুর পর সম্পাদনার কাজ স্থগিত হয়ে যায়। প্রযোজকের পরিবার হতে চলচ্চিত্রটির কাজ শেষ করার উদ্যোগ নেয়া হলে নির্মাণ সম্পন্ন হয়। চলচ্চিত্রটি ৩৫ মিলিমিটার ফরম্যাটে নির্মাণ শুরু করা হয়েছিল। নির্মাণ সম্পন্ন হওয়ার পর, মুক্তির জন্য ডিজিটাল সংস্করণে রূপান্তর করা হয়। সম্পূর্ণ চলচ্চিত্র নির্মাণে ৬০ থেকে ৮০ লাখ টাকা ব্যয় হয়। ১০ মার্চ, ২০১৬ তে চলচ্চিত্রটি বাংলাদেশ চলচ্চিত্র সেন্সর বোর্ডে প্রদর্শনের ছাড়পত্রের জন্য আবেদন করে এবং একই মাসে প্রদর্শনের ছাড়পত্র অর্জন করে।
"এক জবানের জমিদার হেরে গেলেন এইবার" চলচ্চিত্রটির মুক্তির পূর্বে বড় পরিসরে প্রচারণা চালানো হয়নি। ২২ আগস্ট, ২০১৬-তে চলচ্চিত্রটির মুক্তির প্রচারণা উপলক্ষে একটি ট্রেইলার প্রকাশ করা হয়। চারদিন পর, ২৬ আগস্ট ২০১৬-তে চলচ্চিত্রটি বাংলাদেশের ৬০টি প্রেক্ষাগৃহে মুক্তি দেয়া হয়।
ফ্যামোটিডিন

ফ্যামোটিডিন () ওষুধটি পাকস্থলীয় অম্ল নিঃসরণ হ্রাসকরণে ব্যবহৃত হয়। এটি পেপটিক আলসার, গ্যাস্ট্রোইসোফেজিয়াল রিফ্লাক্স ডিজিজ, ও জলিনজার-এলিসন সিন্ড্রোম রোগের চিকিৎসায় ব্যবহৃত হয়। এটি মুখে সেবনীয় ও শিরাপথেও দেওয়া যায়। এই ওষুধ সাধারণত এক ঘণ্টার মধ্যে কাজ করা শুরু করে।
সাধারণ পার্শ্বপ্রতিক্রিয়ার মধ্যে রয়েছে মাথাব্যথা, অন্ত্রীয় গোলযোগ ও মাথা ঝিমঝিম। গুরুতর পার্শ্বপ্রতিক্রিয়ার মধ্যে রয়েছে নিউমোনিয়া ও খিঁচুনি। গর্ভকালীন এই ওষুধের ব্যবহার নিরাপদ বলে মনে করা হয় তবে এই ব্যাপারে গবেষণা সীমিত। স্তন্যদুগ্ধ পান করানোর সময় এর ব্যবহার অনুচিত।
ফ্যামোটিডিন হিস্টামিন H রিসেপ্টর কে অবরোধ করার মাধ্যমে কাজ করে।
ফ্যামোটিডিন পেটেন্ট করা হয়েছিল ১৯৭৯ সালে এবং চিকিৎসা ক্ষেত্রে ব্যবহার শুরু হয়েছিল ১৯৮৫ সালে।
এটি এখন জেনেরিক ওষুধ হিসেবে পাওয়া যায়।
ফ্যামোটিডিন ওষুধটি নিম্নলিখিত ক্ষেত্রে ব্যবহার করা যেতে পারে:
ফ্যামোটিডিন অ্যাসিড রিফ্লাক্স সমস্যায় কুকুর ও বিড়ালকেও দেওয়া হয়।
তীব্র অ্যালার্জিজনিত সমস্যায় H রিসেপ্টর অবরোধকের সাথে ফ্যামোটিডিন ব্যবহার করা হয়।
খুব সাধারণ পার্শ্বপ্রতিক্রিয়ার মধ্যে রয়েছে মাথাব্যথা, মাথা ঝিমঝিম, কোষ্ঠকাঠিন্য বা উদরাময়।
প্যারাইটাল কোষে অবস্থিত H রিসেপ্টর সক্রিয় হলে প্রোটন পাম্প উদ্দীপ্ত হয় এবং অম্ল ক্ষরিত হয়। ফ্যামোটিডিন হল এই H রিসেপ্টর অবরোধক যা প্যারাইটাল কোষে হিস্টামিনের ক্রিয়াকে অবরোধ করে ফলে পাকস্থলীতে অম্ল ক্ষরণ বাধাগ্রস্ত হয়।
প্রথম H অবরোধক সিমেটিডিনের মতো ফ্যামোটিডিনের সাইটোক্রোম পি৪৫০ এনজাইম সিস্টেমের ওপর কোনো প্রভাব নেই তাই অন্য ওষুধের সাথে কোনো মিথস্ক্রিয়া করে না।
হুজুর ইবনে আদি

হুজুর ইবনে আদী আল-কিন্দি (, "", মৃত্যু ৬৬০ খ্রিস্টাব্দ) ছিলেন ইসলামের নবী মুহাম্মদের একজন সাহাবী। খুলাফায়ে রাশেদীন এর চতুর্থ খলিফা আলীর প্রতি তার অবিচল সমর্থন এবং প্রশংসার জন্য তিনি উমাইয়া খলিফা প্রথম মুয়াবিয়া কর্তৃক মৃত্যুদণ্ডে দণ্ডিত হন, যখন তিনি আলীকে প্রকাশ্যে অভিশাপদানের রীতিতে আপত্তি জানালেন। তিনি কিন্দাহ গোত্রের সদস্য ছিলেন।
হুজুরকে দুটি উপাধিতে ভূষিত করা হয়েছিল: আল-কিন্দি<nowiki>"</nowiki> এবং <nowiki>"</nowiki>আল-আদবার<nowiki>"</nowiki>। প্রথম উপাধি ছিলো <nowiki>"</nowiki>আল-কিন্দি<nowiki>"</nowiki> যার অর্থ হচ্ছে <nowiki>"</nowiki>কিন্দাহ(আরবীয় উপজাতি) হতে আগত ব্যক্তি<nowiki>"</nowiki>। হুজুরকে দেওয়া দ্বিতীয় উপাধি ছিলো <nowiki>"</nowiki>আল-আদবার<nowiki>"</nowiki>। 
কতিপয় বর্ণনা অনুসারে, তার শেষ ইচ্ছা ছিল যে তার পুত্রকে তার পূর্বে মৃত্যুদণ্ড দেওয়া হোক, নতুবা তার পুত্র মৃত্যুভয়ে ভীত হয়ে যাবে এবং আলীকে অভিসম্পাত দেওয়ার পর্যায়ে চলে যাবে।
হুজুর, তার পুত্র হামাম ইবনে হুজুর এবং আরও কয়েকজন সাথী সিরিয়ার রাজধানী দামেস্কের উপকণ্ঠে আদ্রায় সমাহিত হয়েছেন। তার সমাধির চারপাশে একটি মসজিদ নির্মিত হয়েছে যা মুসলমানদের তীর্থস্থানে পরিণত হয়েছিলো।
২০১৩ সালের ২রা মে, যাবহাত আল-নুসরা সমাধিসৌধে হামলা করে এবং তাঁর দেহাবশেষ মাটি খুঁড়ে বের করে নেয়। বিদ্রোহীরা তার লাশ একটি অজ্ঞাত স্থানে নিয়ে যায়। নিউইয়র্ক টাইমস-এ প্রকাশিত এক প্রতিবেদন অনুসারে, তীর্থস্থানটির অবমাননা বিষয়ক বহুল আলোচিত একটি ফেসবুক ছবি, সমাধি খোঁড়ার দায়ে আবু আনাস আল-ওয়াজির বা আবু আল-বারা নামক এক ব্যক্তিকে আরোপ করে, যিনি <nowiki>"</nowiki>স্বাধীন সিরীয় সেনাবাহিনী<nowiki>"</nowiki>র ইসলাম ব্রিগেড নামে পরিচিত একটি সামরিক গোষ্ঠীর নেতা। 
 তাবারীর ইতিহাস - হুজুর ইবনে আদী
ভিয়ারিয়াল ফুটবল ক্লাব

ভিয়ারিয়াল ফুটবল ক্লাব (সাধারণত ভিয়ারিয়াল সিএফ অথবা শুধুমাত্র ভিয়ারিয়াল নামে পরিচিত) হচ্ছে ভিয়ারিয়াল ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯২৩ সালের ১০ই মার্চ তারিখে প্রতিষ্ঠিত হয়েছে। ভিয়ারিয়াল তাদের সকল হোম ম্যাচ ভিয়ারিয়ালের এস্তাদিও দে লা সেরামিকায় খেলে থাকে; যার ধারণক্ষমতা হচ্ছে ২৪,৮৯০। বর্তমানে এই ক্লাবের ম্যানেজারের দায়িত্ব পালন করছেন মার্সেলিনো গার্সিয়া তোরাল এবং সভাপতির দায়িত্ব পালন করছেন ফের্নান্দো রজ। স্পেনীয় রক্ষণভাগের খেলোয়াড় রাউল আলবিয়ল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভিয়ারিয়াল এপর্যন্ত ১টি শিরোপা জয়লাভ করেছে, যেটি হচ্ছে তেরসেরা ডিভিশন শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যেগুলো হচ্ছে ২০০৩ উয়েফা ইন্টারটোটো কাপ এবং ২০০৪ উয়েফা ইন্টারটোটো কাপ।
পিস টিভি চীনা

পিস টিভি চীনা-ম্যান্ডারিন() (মাঝে মাঝে হিসেবে লেখা  সরলীকৃত চীনা : 和平卫视中文频道 ; ঐতিহ্যগত চীনা : 和平衛視中文頻道 ; পিনয়িন : "Hépíng wèishì zhōngwén") একটি
চীনা ভাষার ইসলাম ধর্মীয় টেলিভিশন নেটওয়ার্ক। পিস টিভির অনুষ্ঠানমালা ম্যান্ডারিন মধ্যে এবং কিছু ডাব করা হয় ইংরেজি ভাষা এবং অনুষ্ঠান প্রচার করা হয় ফ্রি-টু-এয়ার। প্রতিষ্ঠাতা এবং সভাপতি "পিস টিভি চীনা" হল জাকির নায়েক,   ইসলাম ধর্মের একজন প্রচারক মুম্বাই, ভারত।
২৯ ডিসেম্বর ২০১৫ সাল থেকে, পিস টিভি চীনা চ্যানেল বিশ্বব্যাপী প্রচার করা হয়েছে তবে প্রধানত এশিয়া, মধ্য প্রাচ্য এবং অস্ট্রেলিয়ায়।  ২১ শে জানুয়ারী ২০১৫ সাল থেকে এর প্রথম কোন চ্যানেল, পিস টিভি এশিয়া, ইউরোপ, আফ্রিকা, অস্ট্রেলিয়া এবং উত্তর আমেরিকা সহ বিশ্বের ২০০ টিরও বেশি দেশে  প্রচার করা হয়েছে।  ২০০৯ সালে, পিস টিভি উর্দু চালু হয়েছিল, যা বিশেষ করে বিশ্বের উর্দু -দর্শকদের জন্য উৎসর্গীয়। এর স্লোগান,চীনা : 人性 的 解决 方案 ; পিনয়িন : "রানক্সিং ডি জিঞ্জুé ফাং'àন" ; আক্ষরিক: 'মানবতার জন্য সমাধান', ইংরেজিতে পিস টিভি দ্বারা ব্যবহৃত স্লোগানের একটি অনুবাদ। দু'বছরের পরে, ২২ এপ্রিল ২০১১, পিস টিভি নেটওয়ার্কের তৃতীয় টিভি চ্যানেল, পিস টিভি বাংলা বাংলার দর্শকদের জন্য চালু করা হয়েছিল। পিস টিভি নেটওয়ার্ক লাইভ ইভেন্টগুলি,  প্রাপ্তবয়স্কদের এবং যুবকদের জন্য বক্তৃতা অনুষ্ঠানের পাশাপাশি শিশুদের জন্য শিক্ষামূলক প্রোগ্রামগুলিকে অন্তর্ভুক্ত করে। এর সভাপতি জাকির নায়েক প্রায়শই এটিকে একটি " এডুয়েনমেন্ট চ্যানেল" বলে অভিহিত করেন।
করোনা পর্বত

করোনা পর্বত বা মাউন্ট করোনা বা ভলকান দে লা করোনা হচ্ছে একটি উঁচু বিলুপ্ত আগ্নেয়গিরি যা ক্যানারি দ্বীপের ল্যাঞ্জারোতে ( স্পেন ) অবস্থিত। এটা হারিয়া পৌরসভার ইয়ে গ্রামের কাছে অবস্থিত। , প্রায় ৪ বছর আগে এর আগ্নেয়গিরির অগ্ন্যুৎপাতের নেভ রস দিয়ে দ্বীপের উত্তর-পূর্বের একটি বৃহত অঞ্চল ঢেকে যায়। দ্বীপটির সবচেয়ে দর্শনীয় ভূতাত্ত্বিক আকর্ষণ দুটি হচ্ছে কুইভা দে লস ভার্দেস এবং জামেস ডেল আগুয়া।
রজার্স, বি এবং এস (2005)। "ভ্রমণকারীরা: ল্যানজারোট এবং ফুয়ের্তেভেন্তুরা", পিটারবারো: টমাস কুক প্রকাশনা।
শ্রেষ্ঠ মারাঠি ভাষার চলচ্চিত্র বিভাগে জাতীয় চলচ্চিত্র পুরস্কার (ভারত)

শ্রেষ্ঠ মারাঠি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়।
১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।
সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ মারাঠি ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৫৫–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুরু হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।
পহ্লব কেশব আত্রে পরিচালিত, ১৯৫৪ সালের "মহাত্মা ফুলে" চলচ্চিত্রটিকে "শ্রেষ্ঠ মারাঠি ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। অতি সাম্প্রতিক ২০১৮ সালে আয়োজিত ৬৬তম জাতীয় চলচ্চিত্র পুরস্কার প্রাপ্ত চলচ্চিত্র ২০১৮ সালের ছবি "ভোঙ্গা"।
পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:
শ্রেষ্ঠ মালায়লাম ভাষার চলচ্চিত্র বিভাগে জাতীয় চলচ্চিত্র পুরস্কার (ভারত)

শ্রেষ্ঠ মালয়ালম ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়।
১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।
সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ মালয়ালম ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৫৫–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুর হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।
১৯৫৪ সালের "নীলাকুয়িল" চলচ্চিত্রটিকে "শ্রেষ্ঠ মালয়ালম ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। এর সাথে "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" পেয়েছিল "স্নেহসীমা"। অতি সাম্প্রতিক ২০১৮ সালে আয়োজিত ৬৬তম জাতীয় চলচ্চিত্র পুরস্কার প্রাপ্ত চলচ্চিত্রটি হল ২০১৮ সালের ছবি "সুধানী ফ্রম নাইজেরিয়া"।
পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:
শ্রেষ্ঠ কন্নড় ভাষার চলচ্চিত্র বিভাগে জাতীয় চলচ্চিত্র পুরস্কার (ভারত)

শ্রেষ্ঠ কন্নড় ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়।
১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ কন্নড় ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৫৫–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুর হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।
১৯৫৪ সালের "বেদারা [[কান্নাপ্পা]]" চলচ্চিত্রটিকে "শ্রেষ্ঠ কন্নড় ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। অতি সাম্প্রতিক ২০১৮ সালে আয়োজিত ৬৬তম জাতীয় চলচ্চিত্র পুরস্কার প্রাপ্ত চলচ্চিত্র ২০১৮ সালের ছবি "নাথুচারামি"।
পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:
শ্রেষ্ঠ তামিল ভাষার চলচ্চিত্র বিভাগে জাতীয় চলচ্চিত্র পুরস্কার (ভারত)

শ্রেষ্ঠ তামিল ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়। ১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।
সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ তামিল ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৫৫–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুর হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।
১৯৫৪ সালের "মালাইক্কাল্লান" চলচ্চিত্রটিকে "শ্রেষ্ঠ তামিল ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" পেয়েছিল যথাক্রমে "অন্ধা নাল" ও "এঢিল পরধাথু"। অতি সাম্প্রতিক ২০১৮ সালে আয়োজিত ৬৬তম জাতীয় চলচ্চিত্র পুরস্কার প্রাপ্ত চলচ্চিত্র ২০১৮ সালের ছবি "বারম"।
পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:
শ্রেষ্ঠ তেলুগু ভাষার চলচ্চিত্র বিভাগে জাতীয় চলচ্চিত্র পুরস্কার (ভারত)

শ্রেষ্ঠ তেলুগু ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়।
১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।
সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ তেলুগু ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৫৫–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুরু হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।
কদ্রি ভেঙ্কট রেড্ডি পরিচালিত, ১৯৫৪ সালের "পেড্ডামনুশুলু" চলচ্চিত্রটিকে "শ্রেষ্ঠ তেলুগু ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" পেয়েছিল যথাক্রমে "থোদু ডোংগালু" ও "ভিপ্রা নারায়ণা"। অতি সাম্প্রতিক ২০১৮ সালে আয়োজিত ৬৬তম জাতীয় চলচ্চিত্র পুরস্কার প্রাপ্ত চলচ্চিত্রটি হল ২০১৮ সালের ছবি "মহানটী"।
পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:
শ্রেষ্ঠ ওড়িয়া ভাষার চলচ্চিত্র বিভাগে জাতীয় চলচ্চিত্র পুরস্কার (ভারত)

শ্রেষ্ঠ ওড়িয়া ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়।
১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।
সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ ওড়িয়া ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৬০–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুর হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।
প্রফুল্ল কুমার সেনগুপ্ত পরিচালিত, ১৯৬০ সালের "শ্রী লোকনাথ" চলচ্চিত্রটিকে "শ্রেষ্ঠ ওড়িয়া ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। অতি সাম্প্রতিক ২০১৭ সালে আয়োজিত ৬৫তম জাতীয় চলচ্চিত্র পুরস্কার প্রাপ্ত চলচ্চিত্র ২০১৭ সালের ছবি "হ্যালো আরশি"।
পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:
ফাইয়ার মসজিদ

ফিয়ারের মসজিদ ( আলবেনিয়ান : "ঝাহিয়া ই ফিরিট" ) আলবেনিয়ার ফিয়ার শহরে একটি ঐ"তিহাসিক" আলবেনিয়ান মসজিদ এটি শহরের অন্য অংশে অটোমান-যুগের মসজিদটির সাথে বিভ্রান্ত হওয়ার দরকার নেই। 
ফিয়ার মসজিদটি আলবেনিয়ার বৃহত্তম মসজিদগুলির মধ্যে একটি এবং ফিয়ার শহরের দর্শনার্থীদের আকর্ষণ। ২০০৫ সালে ফিয়ারে স্বৈরশাসক এনভার হোক্সার অধীনে ব্যাপক উপাসনা ঘর ধ্বংস করার পরে এটি নির্মিত হয়েছিল, যিনি নিজে ব্যতীত সকল ধরনের উপাসনা ভেঙে দিয়েছিলেন।
শ্রেষ্ঠ ইংরেজি ভাষার চলচ্চিত্র বিভাগে জাতীয় চলচ্চিত্র পুরস্কার (ভারত)

শ্রেষ্ঠ ইংরেজি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়।
১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।
সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ ইংরেজি ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৬৪), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুর হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।
সর্বজিৎ সিং পরিচালিত, ১৯৬৪ সালের "দ্য অ্যাভালেন্চ" চলচ্চিত্রটিকে "শ্রেষ্ঠ ইংরেজি ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। অতি সাম্প্রতিক ২০১৩ সালে আয়োজিত ৬১তম জাতীয় চলচ্চিত্র পুরস্কার প্রাপ্ত চলচ্চিত্র ২০১৩ সালের ছবি "দ্য কফিন মেকার"।
পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:
বাংলাদেশ পরমাণু শক্তি নিয়ন্ত্রণ কর্তৃপক্ষ

বাংলাদেশ পরমাণু শক্তি নিয়ন্ত্রণ কর্তৃপক্ষ বাংলাদেশের পরমাণু শক্তি নিয়ন্ত্রণের জন্য বিজ্ঞান ও প্রযুক্তি মন্ত্রণালয়ের অধীনে বাংলাদেশ সরকারের একটি নিয়ন্ত্রক সংস্থা।
বাংলাদেশ পরমাণু শক্তি নিয়ন্ত্রণ আইন ২০১২ বাংলাদেশের সংসদ কর্তৃক পাশ হয়। এটি পাশ হওয়ার পর ২০১৩ সালে বাংলাদেশ পরমাণু শক্তি নিয়ন্ত্রক কর্তৃপক্ষ প্রতিষ্ঠিত হয়। কর্তৃপক্ষ পরমাণু শক্তি ব্যবহার সংক্রান্ত সুরক্ষা বিধি প্রণয়নের জন্য দায়বদ্ধ। সংস্থাটি বাংলাদেশের জাতীয় সংসদের একটি বিশেষ কমিটির কাছে দায়বদ্ধ। সংস্থাটি ১২ ফেব্রুয়ারি ২০১৩ সালে গঠিত হয়েছিল। ডঃ নঈম চৌধুরী কর্তৃপক্ষের প্রতিষ্ঠাতা চেয়ারম্যান ছিলেন এবং তাঁর পদে মৃত্যুর আগ পর্যন্ত কাজ করেছিলেন।
এই সংস্থা রূপপুর পারমাণবিক বিদ্যুৎ কেন্দ্রের সুরক্ষার দিকগুলি পর্যবেক্ষণ করে। কর্তৃপক্ষ ২৬ জুন ২০১৬ সাইট লাইসেন্স দিয়েছে এবং ৪ নভেম্বর ২০১৭ সালে এই শক্তিকেন্দ্রকে প্ল্যান্টের নকশা ও নির্মাণের জন্য প্রয়োজনীয় লাইসেন্স দিয়েছে। ৮ জুলাই ২০১৮ সালে সংস্থাটি রূপপুরে দ্বিতীয় পরমাণু বিদ্যুৎ কেন্দ্রের জন্য লাইসেন্সটি দিয়েছে।
কামাখ্যা ফার্মাছিত চারিজন বন্ধু

কামাখ্যা ফার্মাছিত চারিজন বন্ধু হল ডঃ ভৃঙ্গেশ্বর শর্মা রচিত এক অসমীয়া গল্প সংকলন। আসামের বিভিন্ন পত্রিকা তথা খবরের কাগজে প্রকাশিত প্রায় কুড়িটি গল্পের এই সংকলনটির প্রথম প্রকাশ হয় ২০০০ সালের ডিসেম্বর মাসে। ১৯৯৬ সালের মুনীন বরকটকী পুরস্কারপ্রাপ্ত এই গল্প সংকলনটির প্রকাশক হল বি.এস.পাব্লিকেশন এবং পরিবেশক হল বনলতা এবং অসমী প্রকাশন।
এই সংকলনটির গল্পসমূহে সমসাময়িক সমাজ এবং জীবনর বাস্তব রূপ একটি ধরে রাখতে চেষ্টা করা হয়েছে। সামাজিক বৈষম্য, শোষণ, উচ্চবিত্তের দম্ভ এবং মধ্যবিত্তের অবক্ষয়, পারিবারিক সমস্যা, বার্ধক্য এবং মৃত্যুচেতনা ইত্যাদি নানা প্রসঙ্গের চিত্র গল্পসমূহের মধ্য দিয়ে তুলে ধরতে চেষ্টা করা হয়েছে।
বদন বরফুকন

বদন বরফুকন () পঞ্চম অসমীয়া ছায়াছবি। কমল নারায়ণ চৌধুরী প্রমুখ গুয়াহাটির কয়েকজন লোকের প্রচেষ্টায় ‘ইষ্টার্ন মুভিজ লিমিটেড’ নামের একটি কোম্পানী খুলে ছবিটি নির্মাণ করা হয়েছিল। ১৯৪৭ সালের ১৫ এপ্রিলে মুক্তি পাওয়া এই ছবিটির পরিচালনা এবং সঙ্গীত ছিল কমল নারায়ণ চৌধুরীর। আসাম ইতিহাসের একজন খলনায়ক, রাজনৈতিক উচ্চাকাঙ্ক্ষা এবং প্রতিশোধের বশবর্তী হয়ে আসামে মানসেনা আনা বরফুকনের জীবনের আধারে লক্ষ্যধর চৌধুরী ছবির কাহিনী রচনা করেন। চিত্রগ্রহণ করা হয়েছিল কলকাতার কালী ফিল্ম স্টুডিওতে।
বদন বরফুকনের নাম ভূমিকায় অভিনয় করেন মঞ্চাভিনেতা কামাখ্যানাথ ঠাকুর। চন্দ্রকান্ত সিংহের ভূমিকায় ছিলেন নৃত্যশিল্পী চারুচন্দ্র বরদলৈ। অন্যান্য ভূমিকায় ছিলেন দেববালা চলিহা- রাজমাও, অমলেন্দু বাগচী- মানরজা এবং সর্বেশ্বর চক্রবর্তী- সন্ন্যাসী।
ছবির গান লিখেছিলেন পুরুষোত্তম দাস এবং আনন্দিরাম দাস। গেয়েছিলেন প্রেম শইকীয়া।
নতুন পৃথিবী

নতুন পৃথিবী আনোয়ার ফিল্মসের ব্যানারে নির্মিত এবং আনোয়ার হুসেন পরিচালিত এবং প্রযোজিত একটি অসমীয়া চলচ্চিত্র। আনোয়ার ফিল্মস দ্বারা নির্মিত এটি দ্বিতীয় ছবি। ১৯৫৮ সালে ছবিটি মুক্তি পেয়েছিল। কাহিনীটি আনোয়ার হুসেইন রচনা করেন। সংলাপ লিখেছিলেন পদ্ম বরকটকী এবং সর্বানন্দ। কলিকাতার ২নং নিউ থিয়েটার্স স্টুডিওতে ছবিটি নির্মাণ করা হয়েছিল। নতুন পৃথিবীর শব্দগ্রহণ তে করা হয়েছিল। ছবির প্রচারের জন্য ট্রেলার মুক্তি দেওয়া এটি প্রথম অসমীয়া ছবি।
নতুন পৃথিবী একটি নারীকেন্দ্রিক ছবি। বিধবা বিবাহকে বিষয়-বস্তু হিসাবে নিয়ে ছবির কাহিনীভাগ রচনা করা হয়েছিল।
অনুপমা ভট্টাচার্য, বিমল নাথ, মলয়া দাস, বীণা দাস, বুধীন শর্মা, বিভূতি চক্রবর্তী, সর্বানন্দ পাঠক, গানা ভট্টাচার্য, কল্পনা রায়, হেমেন চৌধুরী ইত্যাদি ছাড়াও পশ্চিমবঙ্গের নিতীশ মুখার্জী, পদ্মা দেবী, তপতী ঘোষ, অরুণ কুমার ইত্যাদিও ছবিটিতে অভিনয় করেন।
সঙ্গীত পরিচালনা করেন ত্রিধারা। অন্য কয়েকটি উৎস মতে ছবিটির সঙ্গীত পরিচালক ছিলেন মুকুল বরুয়া এবং রাজেশ্বর বরদলৈ। কণ্ঠ দিয়েছিলেন - শেবালী দেবী, মিহির বরদলৈ, জ্যোতির্ময় কাকতি এবং মুকুল বরুয়া।
সুগন্ধী পখিলা

সুগন্ধি পখিলা অসমর প্রসিদ্ধ কবি হীরেন ভট্টাচার্যর স্ব-নির্বাচিত একগুচ্ছ কবিতার সংকলন। বনলতা প্রকাশনের ব্যানারে কবিতা বইটি প্রথম প্রকাশিত হয়েছিল ১৯৮১ সালের ২০ মার্চে। ২০০৭ সালের বইটির ত্রয়োদশ প্রকাশ পর্যন্ত কবি ১৯৫৭ সাল থেকে ১৯৮৩ সাল পর্যন্ত বিভিন্ন সময়ে লেখা মোট ১৩৮ টা কবিতা এতে সন্নিবিষ্ট হয়েছে। 'রৌদ্রকামনা', 'মোর দেশ', 'আহিনর লেণ্ডস্কেপ', 'কতনা ব'হাগ', 'ভোগালি' ইত্যাদি কবিতা সংকলনটিতে অন্তর্ভুক্ত করা হয়েছে। প্রচ্ছদসজ্জা শিল্পী ননী বরপূজারীর।
সুগন্ধি পখিলার মাধ্যমে ভট্টাচার্য ১৯৮৫ সালে অসম সাহিত্য সভার 'বিষ্ণু রাভা পুরস্কার' এবং ভারতীয় বিদ্যা ভবনের 'রাজাজী সাহিত্য পুরস্কার' লাভ করেন। ১৯৮৭ সালে 'সোভিয়েট দেশ নেহরু পুরস্কার'-এ সম্মানিত হয়েছিল।
ফেথিজা মসজিদ

ফেথিজা মসজিদ (বসনীয়: "Fethija džamija") বসনিয়া ও হার্জেগোভিনার বিহাজ শহরে অবস্থিত একটি মসজিদ এবং প্রাক্তন ক্যাথলিক চার্চ। ১২৬৬ সালে নির্মিত মসজিদটি সেদেশের প্রাচীনতম গথিক ভবন। এটি মূলত পাদুয়ার সেন্ট অ্যান্টনিকে উৎসর্গীকৃত একটি ক্যাথলিক গীর্জা হিসাবে নির্মিত হয়েছিল এবং পরবর্তীকালে উসমানীয়রা ক্রোয়েশিয়া হাবসবার্গ থেকে ১৫৯২ সালের বিহাজ বিজয়ের পর একে মসজিদে রূপান্তরিত করে। ক্রোয়েশীয় আভিজাত্যের ত্রয়োদশ শতাব্দীর একটি সনদ অনুযায়ী এই মসজিদ তথা চার্চটি তখন একটি আশ্রম এর সাথে সংযুক্ত ছিল।
জাকেরানা গ্রিনি

জাকারানা গ্রিনাই (সাধারণ নাম: মন্টেনে পুশপাথান ফ্রগ, শ্রীলঙ্কা পাডি ফিল্ড ফ্রগ শ্রীলঙ্কার ধানের ক্ষেতের ব্যাঙ), এক প্রজাতির ব্যাঙ যা মধ্য শ্রীলঙ্কার পেন্যান্ট পাহাড়ের স্থানীয় অঞ্চলে রয়েছে। এটি জলাভূমিতে বাস করে। মন্টানে ক্রান্তীয় আর্দ্র বনের মধ্যে এর বাসস্থান। এদের বেশিরভাগ শ্রীলঙ্কাতেই দেখা যায়। এটি আবাসস্থল এর ক্ষতি, দূষণ, জলাভূমি নিষ্কাশন, বনে আগুন এবং প্রবর্তিত পূর্বাভাস দ্বারা হুমকির সম্মুখীন হয় এবং আত্মরক্ষা করে। ব্যাঙের বিশিষ্ট কৃষকদের "হারিকেশিয়ানস" নামে পরিচিত।
, উভচর প্রাণীর প্রজাতি।
সাতনালা ইউনিয়ন

সাতনালা ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৪২.৫৩ বর্গ কি.মি. (১৬.৪২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৮৩৯ জন। ইউনিয়নটিতে মোট গ্রামের সংখ্যা ৫টি ও মৌজার সংখ্যা ৩টি।
ফতেজংপুর ইউনিয়ন, চিরিরবন্দর

ফতেজংপুর ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৬৬.৪৩ কিমি২ (২৫.৬৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,৩২২ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১১টি।
এমিলি ভ্যানক্যাম্প

এমিলি আইরিন ভ্যানক্যাম্প (জন্ম ১২ মে ১৯৮৬) একজন কানাডীয় অভিনেত্রী, যিনি দ্য ডব্লিউবি টেলিভিশনের ধারাবাহিক "এভারউড", এবিসির নাটক "ব্রাদার্স অ্যান্ড সিস্টার্স" আর "রিভেঞ্জ" এবং মার্বেল সিনেম্যাটিক ইউনিভার্সের "ক্যাপ্টেন আমেরিকা: উইন্টার সোলজার" (২০১৪) এবং "ক্যাপ্টেন আমেরিকা: সিভিল ওয়ার" চলচ্চিত্রে শ্যারন কার্টার চরিত্রে অভিনয়ের জন্য পরিচিত। এছাড়াও তাকে ডিজনি+ ধারাবাহিক "দ্য ফ্যালকন অ্যান্ড দ্য উইন্টার সোলজার" (২০২০) ধারাবাহিকেও দেখা যাবে। ভ্যানক্যাম্প ফক্স চ্যানেলের "দ্য রেসিডেন্ট" ধারাবাহিকেও অভিনয় করেছেন।
ইসবপুর ইউনিয়ন, চিরিরবন্দর

ইসবপুর ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৬৯.১০ কিমি২ (২৬.৬৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৬১৩ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১৬টি।
চিজবার্গার

চিজবার্গার () হচ্ছে এক প্রকার হ্যামবার্গার, যা বার্গারের অন্যান্য উপকরণের সাথে চিজের সংমিশ্রণে তৈরি করা হয়। প্রচলিতভাবে, চিজের টুকরোটি মাংসের প্যাটির উপরে দেওয়া হয়, তবে বার্গারটির কাঠামো, উপাদান এবং মিশ্রণে ভিন্নতা থাকতে পারে। চিজ সাধারণত পরিবেশন করার অল্প সময় আগে রান্না করা হ্যামবার্গার প্যাটির উপর দেওয়া হয়, তাই চিজ গলেও যেতে দেয়। অন্যান্য হ্যামবার্গারের মতো, চিজবার্গারে টপিংস হিসাবে লেটুস, টমেটো, পেঁয়াজ, চাটনি, মেয়োনেজ, কেচাপ, সরিষা বা অন্যান্য উপকরণ থাকতে পারে।
ফাস্টফুড রেস্তোঁরাগুলিতে সাধারণত প্রক্রিয়াজাতকৃত চিজ ব্যবহার করা হয়, তবে অন্যকোনো গলনশীল চিজও ব্যবহার করা যেতে পারে। তার মধ্যে উল্লেখযোগ্য হিসাবে রয়েছে চেডার, সুইস, মোজারেলা, ব্লু চিজ এবং মন্টেরি জ্যাক/পিপার জ্যক।
উনিশ শতকের শেষের দিকে গ্রেট প্লেইনসের বিস্তৃত তৃণভূমিতে গবাদি পশু পালন উন্মুক্ত করায় অনেক আমেরিকানের পক্ষে প্রায় প্রতিদিন গরুর মাংস খাওয়া সম্ভব হয়েছিল। এই হ্যামবার্গার আমেরিকার গরুর মাংসের অন্যতম সস্তা একটি উৎস ছিল, এবং এখনো রয়ে গেছে।
চিজযুক্ত হ্যামবার্গার ১৯২০-এর দশকের শেষ থেকে ১৯৩০-এর দশকের মাঝামাঝি সময়ে জনপ্রিয় হয়ে ওঠে এবং কে প্রথম চিজবার্গার তৈরি করেছিল তা নিয়ে বেশ কয়েকটি প্রতিযোগিতামূলক দাবি রয়েছে। লিওনেল স্টার্নবার্গার ১৯২৬ সালে ১৬ বছর বয়সে ক্যালিফোর্নিয়ার পাসাদেনায় তার পিতার স্যান্ডউইচের দোকান "দ্য রাইট স্পট"-এ ভাজি রান্না করার সময় পরীক্ষামূলকভাবে একটি আমেরিকান চিজের টুকরো ভাজা হ্যামবার্গারে যোগ করেন এবং চিজবার্গারের প্রবর্তন করেন বলে খ্যাতি লাভ করেছিলেন। 
কোনো রেস্তোরাঁর খাদ্যতালিকায় চিজবার্গার যুক্ত হওয়ার প্রাথমিক উদাহরণ হলো লস অ্যাঞ্জেলেস রেস্তোঁরা ও'ডেলের ১৯২৮ সালের একটি তালিমা, যাতে মরিচের সাথে একটি চিজবার্গারের দাম রাখা হয় ২৫ সেন্ট।
অন্যান্য রেস্তোঁরাও দাবি করেছিল যে, তারা চিজবার্গার আবিষ্কার করেছেন। উদাহরণস্বরূপ, কেনটাকি এর লুইসভিলের ক্যালিন রেস্তোঁরাটির দাবি ছিল, তারা ১৯৩৪ সালে চিজবার্গারের উদ্ভাবন করেছিল। এক বছর পরে , কলোরাডোর ডেনভারের হাম্পটি ডাম্পটি ড্রাইভ-ইনের লুই বালাস্টকে "চিজবার্গার" নামের একটি ট্রেডমার্ক দেওয়া হয়েছিল। স্টেক 'এন শেক আর্কাইভস অনুসারে, রেস্তোঁরাটির প্রতিষ্ঠাতা গুস বেল্ট ১৯৩০-এর দশকে এই শব্দের উপর ট্রেডমার্কের জন্য একটি আবেদন করেছিলেন।
চিজবার্গারের একটি ধরন, স্টিমড চিজবার্গার প্রায় একচেটিয়াভাবে সেন্ট্রাল কানেকটিকাটে পরিবেশন করা হয়েছিল, এটি ১৯৩০-এর দশকে কানেকটিকাটের মিডলটাউনে জ্যাক'স লাঞ্চ নামে একটি রেস্তোঁরায় উদ্ভাবিত হয়েছিল বলে মনে করা হয়।
সর্বকালের বৃহত্তম চিজবার্গারটির ওজন ছিল , যা বেকন, লেটুস, পেঁয়াজের টুকরো, চাটনি এবং চিজের স্বমন্বয়ে তৈরি করা হয়েছিল। মিনেসোটার ব্ল্যাক বিয়ার ক্যাসিনো ২০১২ সালে এই রেকর্ডটি স্থাপন করেছিল, যা পূর্বের রেকর্ডটি ভেঙে দেয়।
যুক্তরাষ্ট্রে প্রতি বছরের ১৮ সেপ্টেম্বর জাতীয় চিজবার্গার দিবস হিসাবে পালিত হয়।
প্রথমে প্যাটির সব উপকরণ ভালোভাবে মাখিয়ে নিতে হবে। তারপর এটি ৪ ভাগে ভাগ করতে হবে। এরপর গোল ও চ্যাপ্টা করে প্যাটি বানিয়ে নিতে হবে। এরপর অল্প তেল দিয়ে দুদিকে ভালোভাবে ভেজে নিতে হবে। চাইলে গ্রিল করেও নেওয়া যেতে পারে। এরপর বার্গার বানের নিচের অংশে আগে অল্প সরিষা বাটা দিতে হবে। এবার লেটুস পাতা দিয়ে একটি প্যাটি দিতে হবে। তারপর ওপরে মেয়োনেজ দিয়ে টমেটো কুঁচি, পেঁয়াজ কুঁচি এবং চিজ দিতে হবে। এরপর বান এর উপরের অংশটি দিয়ে দিতে হবে। এভাবে তৈরি করা যাবে চিজ বার্গার।
আব্দুলপুর ইউনিয়ন

আব্দুলপুর ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৭৮.৯৯ কিমি২ (৩০.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৯,৯৪৭ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৪টি।
অমরপুর ইউনিয়ন

অমরপুর ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৮১.২৭ কিমি২ (৩১.৩৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,২৯৮ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৫টি।
১। বাসুদেবপুর
২। লক্ষীপুর
৩। অমরপুর
৪। রাজাপুর
৫। ছোট হাশিমপুর
৬। মোস্তফাপুর
৭। দূর্গাপুর
৮। কুতুবপুর
৯। পাইকান কুতুবপুর
১০। ফুলপুর
১১। পাইকান
১২। মথুরাপুর
১৩। শ্যমনগর
১৪। জয়দেবপুর
আউলিয়াপুকুর ইউনিয়ন

আউলিয়াপুকুর ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৮৮.২৭ কিমি২ (৩৪.০৮ বর্গমাইল)এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৩৮২ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৯টি।
করোনাভাইরাস (দ্ব্যর্থতা নিরসন)

করোনাভাইরাস হ'ল ভাইরাসের একটি দল, যা স্তন্যপায়ী ও পক্ষী প্রজাতির মধ্যে রোগ সৃষ্টি করে।
করোনাভাইরাস দ্বারা আরো বোঝাতে পারেঃ
কেন্দ্রীয় ভারত শৈলশিরা

কেন্দ্রীয় ভারত শৈলশিরা (সিআইআর) পশ্চিম ভারত মহাসাগরের একটি উত্তর-দক্ষিণ-প্রবণতাযুক্ত মধ্য-মহাসাগরীয় শৈলশিরা।
সিআইআর-এর গঠনগত বৈশিষ্ট্য হল মন্থর থেকে মধ্যবর্তী শৈলশিরা। অক্ষীয় উপত্যকা ৫০০-১০০০ মিটার গভীর; ৫০-১১০০ কিলোমিটার দীর্ঘ শৈলশিরা বিভাগসমূহ ৩০ কিলোমিটার দীর্ঘ ট্রান্সফর্ম চ্যুতি ও ১০ কিলোমিটার দীর্ঘ নন-ট্রান্সফর্ম বিচ্ছিন্নতা দ্বারা পৃথক। ভূগর্ভস্থ গলিত পদার্থের সরবরাহটি অক্ষীয় আগ্নেয়গিরির প্রবাহ থেকে আসে, যা ১৫ দীর্ঘ, ১-২ কিলোমিটার প্রশস্ত এবং অক্ষীয় তল থেকে ১০০-২০০ মিটার উপরে পৌঁছায়।
সিআইআরকে ঐতিহ্যগতভাবে ইন্দো-অস্ট্রেলিয়ান পাত থেকে আফ্রিকান পাতকে আলাদা করতে বলা হয়। একইভাবে, ঐতিহ্যগতভাবে 
আরবীয় প্লেট থেকে ইন্দো-অস্ট্রেলিয়ান পাতকে আলাদা করতে সিআইআর-এর উত্তর প্রান্তে অবস্থিত ওয়েন ফ্র্যাকচার জোনকে উল্লেখ করা। ওয়েন ফ্র্যাকচার জোনে আন্দোলনগুলি অবশ্য নগণ্য এবং আরব ও ভারত একক পাত হিসাবে অগ্রসর হচ্ছে।
সাইতারা ইউনিয়ন

সাইতারা ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৭৯.৯৮ কিমি২ (৩০.৮৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৩০৯ জন। ইউনিয়নটিতে মোট গ্রামের সংখ্যা ৫টি ও মৌজার সংখ্যা ৫টি।
ভিয়াইল ইউনিয়ন

ভিয়াইল ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৩৯.১৭ কিমি২ (১৫.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,১১৩ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ২৬টি।
০১। খেড়কাটি-১৬৭৪
০২। পালাশ ডাঙ্গী-১০৫৬
০৩। বিঝট্টি-৬০০
০৪। বাংগাবাড়ী-৪৮৬
০৫। গৌরীপুর-২৭০
০৬। ভাবকী-৬৭৫
০৭। ভিয়াইল-২১৮৫
০৮। সুরইল-৬৭৫
০৯। পাটাইকুড়ী-৭৪৮
১০। জয়পুর-১০২০
১১। দামইর-১১৯৫
১২। রঘুনাথ পুর-১১০৫
১৩। নানিয়াটিকর-২১৪২
১৪। রামদেবপুর-৭৪৮
১৫। দল্লা- ২১৫৬
১৬। ঢাকইল-৯৩০
১৭। গড়গড়া-৩২৪
১৮। জোতকৃষ্টাই-৪১২
১৯। মহলবাড়ী-১০০৭
২০। রামপুর-৭৫২
২১। শাশার পুর-৯৩৬
২২। মুকুন্দপুর-৮৫২
২৩। দূর্গাডাঙ্গা-৯৫১
২৪। সুরইল-৮৩২
২৫। তালপুকুর-১৮৪৮
২৬। বাজিত পুর-৩১৬
পুনট্টি ইউনিয়ন

পুনট্টি ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ১০৪.৩৮ কিমি২ (৪০.৩০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,৭১০ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ২৬টি।
তেঁতুলিয়া ইউনিয়ন, চিরিরবন্দর

তেতুলিয়া ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৩৭.৩৫ কিমি২ (১৪.৪২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,২৪৪ জন। ইউনিয়নটিতে মোট গ্রামের সংখ্যা ৫টি ও মৌজার সংখ্যা ৫টি।
আলোকডিহি ইউনিয়ন

আলোকডিহি ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ২৭.৯২ কিমি২ (১০.৭৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১২,২৪২ জন। ইউনিয়নটিতে মোট গ্রামের সংখ্যা ৩টি ও মৌজার সংখ্যা ৩টি।
আকরাম হোসেন চৌধুরী

আকরাম হোসেন চৌধুরী একজন বাংলাদেশি রাজনীতিবিদ ও নবম জাতীয় সংসদ সদস্য। আকরাম হোসেন চৌধুরী নওগাঁ-৩ আসন থেকে ২০০৮ সালের নবম জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন।
আকরাম হোসেন চৌধুরী নওগাঁ জেলায় জন্মগ্রহণ করেন, তার বাসা বদলগাছির চাকরাইলে। তিনি উচ্চ শিক্ষিত॥
আকরাম হোসেন চৌধুরী রাজনীতিতে সক্রিয় এবং তিনি ২০০৮ সালে প্রথম বারের মতো সংসদ সদস্য নির্বাচিত হয়েছেন।এর পর দলীয় নেতাকর্মীদের বিরূপ আচরণের শিকার হয়ে ২০১৪ সালে নির্বাচনে হারার পর, জননেত্রী দেশরত্ন শেখ হাসিনা তাকে দুইবার মেয়াদে বরেন্দ্র বহুমুখী উন্নয়ন কর্তৃপক্ষের চেয়ারম্যান করেন। তিনি তা সফল ভাবে পালন করে আবারো রাজনৈতিক জীবনে পদার্পণ করেন।২০২১ সাল থেকে বদলগাছি মহাদেবপুরের প্রতিটি অংশই গলিতে তৃণমূল কর্মী ও তরুণ ভোটারদের দ্বারে দ্বারে গিয়ে বঙ্গবন্ধু কন্যা জননেত্রী শেখ হাসিনার হাত কে শক্তিশালী করেন। তিনি মনোনয়ন প্রত্যাশী ছিলেন। কিন্তু দুঃখের বিষয় তফসিল ঘোষণার তিনদিন আগে এই কীর্তিমান নেতা মৃত্যু বরন করেন
এলুয়াড়ী ইউনিয়ন

এলুয়াড়ী ইউনিয়ন বাংলাদেশের রংপুর বিভাগের দিনাজপুর জেলার ফুলবাড়ী উপজেলার অন্তর্গত একটি ইউনিয়ন পরিষদ। এটি ৪৪.৯৯ বর্গ কি.মি. (১৭.৩৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৮১৭ জন। ইউনিয়নটিতে মোট গ্রামের সংখ্যা ২৯টি ও মৌজার সংখ্যা ৪৫টি।
বড়হাতিয়া আদর্শ উচ্চ বিদ্যালয়

বড়হাতিয়া আদর্শ উচ্চ বিদ্যালয় চট্টগ্রাম জেলার লোহাগাড়া উপজেলায় অবস্থিত। লোহাগাড়া উপজেলা পরিষদ থেকে ৮ কিলোমিটার দূরে বড়হাতিয়া ইউনিয়নে বিদ্যালয়টি অবস্থিত।
এটি চট্টগ্রাম জেলার লোহাগাড়া উপজেলার অন্তর্গত বড়হাতিয়া ইউনিয়ন এ অবস্থিত।
১৯৭৪ সালে প্রতিষ্ঠিত এ প্রতিষ্ঠানটিতে সহ-শিক্ষা ব্যবস্থা রয়েছে।
এই বিদ্যালয়ে ৬ষ্ঠ থেকে ৯ম শ্রেণীতে ভর্তি কার্যক্রম সম্পন্ন হয়ে থাকে। সাধারণত জানুয়ারীতেই এই ভর্তি কার্যক্রম অনুষ্ঠিত হয়।
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে গবেষণাগার। এসব গবেষণাগারে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে সাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। সম্পূর্ণ বেসরকারি উদ্যোগে গ্রন্থাগারটি পরিচালিত হচ্ছে।
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
রেমডেসিভির

রেমডিসিভির "ব্রড-স্পেকট্রাম" বা বিস্তৃত পরিসরের ভাইরাস প্রতিরোধী ঔষধ যা "গিলিড সাইন্সেস" নামক এক বায়োফার্মাসিউটিক্যাল কোম্পানি উন্নয়ন সাধন করেছে। এটি মূলত শিরার মাধ্যমে দেহে অনুপ্রবেশ করানো হয় যা ভাইরাস সংক্রান্তীয় রোগে ব্যবহার করা হয়। কোভিড-১৯ এর প্রতিকার হিসেবে জাপান ও মার্কিন যুক্তরাষ্ট্র (এফ.ডি.এ.) মে, ২০২০ সালে এর অনুমোদন দেয়। তবে, প্রাথমিক অবস্থায় এর ব্যবহার শুধুমাত্র মুমূর্ষু রোগীদের বেলায়, বিশেষ ক্ষেত্রে ব্যবহার করা হচ্ছে। করোনা রোগীদের দেহে "ক্লোরোকুইন"-এর থেকে, কার্যকরিতার দিক থেকে, আপাতত অধিক ফলপ্রসূ বলে বিশেষজ্ঞগণ মনে করছেন, যদিও পরবর্তীতে এর পার্শ্বপ্রতিক্রিয়া কতটুকু মারাত্মক বা হানিকর হতে পারে তা আপাতত অজানা। রেমডিসিভির উন্নয়ন পারতপক্ষে "ইবোলা"-তে আক্রান্তকারীদের জন্য উৎপাদন করা হলেও এর কার্যকরীতা অন্যান্য ভাইরাস জনিত রোগে ইতিবাচক ফলাফলের জন্য সীমিত আকারে ব্যবহার করা হচ্ছে।
কাদিস ফুটবল ক্লাব

কাদিস ক্লাব দে ফুটবল (; সাধারণত কাদিস ফুটবল ক্লাব, কাদিস সিএফ অথবা শুধুমাত্র কাদিস নামে পরিচিত) হচ্ছে কাদিস ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯১০ সালের ১০ই সেপ্টেম্বর তারিখে প্রতিষ্ঠিত হয়েছে। কাদিস সিএফ তাদের সকল হোম ম্যাচ কাদিসের রামোন দে কাররান্সায় খেলে থাকে; যার ধারণক্ষমতা হচ্ছে ২০,৭২৪। বর্তমানে এই ক্লাবের ম্যানেজারের দায়িত্ব পালন করছেন মাউরিসিও পেলেগ্রিনো এবং সভাপতির দায়িত্ব পালন করছেন মানুয়েল বিস্কাইনো। বর্তমানে স্পেনীয় রক্ষণভাগের খেলোয়াড় ইসা কার্সেলেন এই ক্লাবের অধিনায়কের দায়িত্ব পালন করছেন।
শেরপুর সরকারি ভিক্টোরিয়া একাডেমী

শেরপুর সরকারি ভিক্টোরিয়া একাডেমী ১৮৮৭ সালে তৎকালীন ব্রিটিশ ভারতে প্রতিষ্ঠিত একটি উচ্চ বিদ্যালয়। এটি বাংলাদেশের ঐতিহ্যবাহী শিক্ষাপ্রতিষ্ঠানগুলোর মধ্যে অন্যতম। শুধুমাত্র ছেলেরাই এ বিদ্যালয়ে অধ্যয়নের সুযোগ পায়। বিদ্যালয়টি শেরপুর শহরের কেন্দ্রস্থলে অবস্থিত। ১৯৮১ সালে বিদ্যালয়টি জাতীয়করণ করা হয়। এই সরকারি বিদ্যালয়টিতে ৩য় থেকে ১০ম শ্রেণি পর্যন্ত শিক্ষা প্রদান করা হয়। ম্যাট্রিক (বর্তমানের সেকেন্ডারি স্কুল সার্টিফিকেট বা এসএসসি) পরীক্ষায় এ বিদ্যালয়ের ছাত্ররা বাংলাদেশের জাতীয় পর্যায়ে নিয়মিত কৃতিত্বের পরিচয় দিয়ে আসছে। বাংলাদেশের অনেক মেধাবী ব্যক্তি এ বিদ্যালয়ে পড়াশোনা করেছেন।
মোহাম্মদ খালেকুজ্জামান

মোহাম্মদ খালেকুজ্জামান (মৃত্যুঃ ২৮ সেপ্টেম্বর ২০০১) বাংলাদেশের কক্সবাজার জেলার রাজনীতিবিদ, আইনজীবী ও কক্সবাজার-৩ (সদর-রামু) আসনের সাবেক সংসদ সদস্য।
মোহাম্মদ খালেকুজ্জামান কক্সবাজারের রামুর রশিদনগরের মাছুয়াখালী গ্রামে জন্মগ্রহণ করেন। তার পিতা ফরিদ আহমদ ছিলেন তৎকালীন পাকিস্তানের জাতীয় পরিষদের সদস্য ও কেন্দ্রীয় শ্রমমন্ত্রী। মাতা রিজিয়া আহমদ। তার ছোট ভাই মোহাম্মদ শহীদুজ্জামান কক্সবাজার-৩ (সদর-রামু) আসনের সংসদ সদস্য ছিলেন।
মোহাম্মদ খালেকুজ্জামান ছিলেন আইনজীবী। তিনি ফেব্রুয়ারি ১৯৯৬ সালের ষষ্ঠ ও জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে কক্সবাজার-৩ (সদর-রামু) আসন থেকে সংসদ সদস্য নির্বাচিত হয়েছিলেন।
১৯৯১ সালের পঞ্চম জাতীয় নির্বাচনে তিনি বিএনপির প্রার্থী হিসেবে কক্সবাজার-৩ (সদর-রামু) আসন থেকে অংশ নিয়ে পরাজিত হয়েছিলেন।
মোহাম্মদ খালেকুজ্জামান ২৮ সেপ্টেম্বর ২০০১ সালে নির্বাচনী জনসভার স্টেজে মৃত্যুবরণ করেন।
রিয়াল সারাগোসা

রিয়াল সারাগোসা এস.এ.ডি. (; সাধারণত রিয়াল সারাগোসা অথবা শুধুমাত্র সারাগোসা নামে পরিচিত) হচ্ছে জারাগোজা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯৩২ সালের ১৮ই মার্চ তারিখে প্রতিষ্ঠিত হয়েছে। রিয়াল সারাগোসা তাদের সকল হোম ম্যাচ জারাগোজার লা রোমারেদায় খেলে থাকে; যার ধারণক্ষমতা হচ্ছে ৩৩,৬০৮। বর্তমানে এই ক্লাবের ম্যানেজারের দায়িত্ব পালন করছেন রুবেন বারাহা এবং সভাপতির দায়িত্ব পালন করছেন ক্রিস্তিয়ান লাপেত্রা। স্পেনীয় মধ্যমাঠের খেলোয়াড় আলবের্তো সাপাতের এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, রিয়াল সারাগোসা এপর্যন্ত ১০টি শিরোপা জয়লাভ করেছে; যার মধ্যে ১টি সেহুন্দা ডিভিশন শিরোপা, ৬টি কোপা দেল রে শিরোপা এবং ১টি স্পেনীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে ১টি উয়েফা কাপ উইনার্স কাপ শিরোপা এবং ১টি আন্তঃ-শহর ফেয়ার্স কাপ শিরোপা রয়েছে।
সাহিব বিবি অউর গুলাম

সাহিব বিবি অউর গুলাম হল আবরার আলভি পরিচালিত ১৯৬২ সালের ভারতীয় হিন্দি ভাষার চলচ্চিত্র। এটি প্রযোজনা করেছেন গুরু দত্ত। এটি বিমল মিত্রের বাংলা উপন্যাস "সাহেব বিবি গোলাম" অবলম্বনে নির্মিত। চলচ্চিত্রটিতে শ্রেষ্ঠাংশে অভিনয় করেন গুরু দত্ত, মিনা কুমারী, রেহমান, ওয়াহিদা রহমান ও নাজির হুসেন। চলচ্চিত্রটির সঙ্গীতায়োজন করেছেন হেমন্ত কুমার ও গীত রচনা করেছেন শাকিল বাদায়ুনি।
চলচ্চিত্রটি সমালোচনামূলক প্রশংসা অর্জন করলেও বক্স অফিসে ব্যর্থ হয়। সমালোচকগণ ছোটি বহু চরিত্রে মিনা কুমারির অভিনয়ের প্রশংসা করেন, যা হিন্দি চলচ্চিত্রের অন্যতম সেরা অভিনয় হিসেবে গণ্য হয়। এটি ৩য় জাতীয় চলচ্চিত্র পুরস্কারে ৩য় শ্রেষ্ঠ পূর্ণদৈর্ঘ্য চলচ্চিত্র বিভাগে মেধার সনদ লাভ করে এবং শ্রেষ্ঠ চলচ্চিত্রসহ চারটি বিভাগে ফিল্মফেয়ার পুরস্কার অর্জন করে। এছাড়া চলচ্চিত্রটি ১৩তম বার্লিন চলচ্চিত্র উৎসবে গোল্ডেন বেয়ারের জন্য মনোনীত হয় এবং সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন ছিল। ২০০৫ সালে "ইন্ডিয়াটাইমস মুভিজ" সেরা ২৫ অবশ্যই দর্শনীয় বলিউড চলচ্চিত্র তালিকায় এই চলচ্চিত্রটিকে স্থান দেয়।
ইউনিয়ন দেপোর্তিভা আলমেরিয়া

ইউনিয়ন দেপোর্তিভা আলমেরিয়া এস.এ.ডি. (; সাধারণত ইউডি আলমেরিয়া অথবা শুধুমাত্র আলমেরিয়া নামে পরিচিত) হচ্ছে আলমেরিয়া ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯৮৯ সালের ২৬শে জুলাই তারিখে "আলমেরিয়া ক্লাব দে ফুটবল" নামে প্রতিষ্ঠিত হয়েছে। ইউডি আলমেরিয়া তাদের সকল হোম ম্যাচ আলমেরিয়ার উয়েগোস মেদিতেররানেওসে খেলে থাকে; যার ধারণক্ষমতা হচ্ছে ১৫,০০০। বর্তমানে এই ক্লাবের ম্যানেজারের দায়িত্ব পালন করছেন গাইসকা গারিতানো এবং সভাপতির দায়িত্ব পালন করছেন তুর্কি আল-শেখ। স্পেনীয় মধ্যমাঠের খেলোয়াড় সেসার দে লা ওজ এই ক্লাবের অধিনায়কের দায়িত্ব পালন করছেন।
শেরপুর সরকারি বালিকা উচ্চ বিদ্যালয়

শেরপুর সরকারি বালিকা উচ্চ বিদ্যালয় শেরপুর জেলার একমাত্র সরকারি বালিকা উচ্চ বিদ্যালয়। বিদ্যালয়টি ১৯৪৯ সালে প্রতিষ্ঠিত হয় এবং দেশ স্বাধীন হবার পর জাতীয়করণ করা হয়। ফলাফলের দিক দিয়ে বিদ্যালয়টি জেলার শীর্ষস্থানীয় প্রতিষ্ঠানগুলোর একটি।
রাশিদা হামিদ

রাশিদা হামিদ ওরফে রাশিদা খানম বাংলাদেশের একজন বিশিষ্ট ব্যক্তিত্ব, বাংলাদেশের ১৪তম ফার্স্ট লেডি এবং সাবেক রাষ্ট্রপতি মোহাম্মদ আব্দুল হামিদের স্ত্রী।
রাশিদা খানম কিশোরগঞ্জ জেলার করিমগঞ্জ উপজেলার জাফরাবাদ গ্রামে জন্মগ্রহণ করেন। মৃত আব্দুল হালিম খানের চার ছেলে আর দুই মেয়ের মধ্যে তিনি সবার বড়। জাফরাবাদ গ্রামের মাছিমপুর সরকারি প্রাথমিক বিদ্যালয় থেকে প্রাথমিক পড়াশোনা সম্পন্ন করেন। ১৯৬৩ সালে এসভি সরকারি বালিকা উচ্চ বিদ্যালয় থেকে মাধ্যমিক পাস করেন। রাশিদা কিশোরগঞ্জের গুরুদয়াল সরকারি কলেজে ভর্তি হন এবং ছাত্র সংসদের তৎকালীন জিএস আব্দুল হামিদ এর সাথে পরিচিত হন। ৪ অক্টোবর ১৯৬৪ সালে তিনি আব্দুল হামিদ এর সাথে বিবাহ বন্ধনে আবদ্ধ হন। গুরুদয়াল সরকারি কলেজ থেকে ১৯৭২ সালে স্নাতক পাস করেন।
রাশিদা’র স্বামী আবদুল হামিদ হলেন বাংলাদেশের সাবেক স্পিকার ও বর্তমান রাষ্ট্রপতি। তাদের বড় সন্তান রেজওয়ান আহাম্মদ তৌফিক বাংলাদেশ আওয়ামী লীগের সংসদ সদস্য। এছাড়াও তাদের এক ছোট ছেলে রাসেল আহমেদ তুহিন এবং অপর ছোট ছেলে রিয়াদ আহমেদ তুষার এবং এক মেয়ে স্বর্না হামিদ আছে।
তিনি ঢাকা শহরের একটি কিন্ডারগার্টেনে প্রধান শিক্ষক হিসেবে দায়িত্ব পালন করেন। এপ্রিল ২০১৩ সালে জাতীয় সংসদ হতে নিযুক্ত বাংলাদেশের রাষ্ট্রপতি আব্দুল হামিদের অভিষেক শেষে ফার্স্ট লেডি তার কাজ ও অফিস গ্রহণ করেন। অভিষেক শেষে তিনি বঙ্গভবনে তার স্বামীর সাথে বসবাস করেন।
দিদারুল আলম চৌধুরী

দিদারুল আলম চৌধুরী বাংলাদেশের কক্সবাজার জেলার রাজনীতিবিদ কক্সবাজার-৩ (সদর-রামু) আসনের সাবেক সংসদ সদস্য।
দিদারুল আলম চৌধুরী কক্সবাজারের রামু উপজেলার দক্ষিণ মিঠাছড়ি ইউনিয়নে জন্মগ্রহণ করেন।
দিদারুল আলম চৌধুরী ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে কক্সবাজার-৩ (সদর-রামু) আসন থেকে সংসদ সদস্য নির্বাচিত হয়েছিলেন। জুন ১৯৯৬ সালের সপ্তম জাতীয় সংসনে তিনি স্বতন্ত্র ভাবে অংশ নিয়ে পরাজিত হন।
উল্লেখ্য,তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন চট্টগ্রাম-১৮ আসন থেকে স্বতন্ত্র প্রার্থী হিসেবে নির্বাচন করেন এবং বাংলাদেশ জাতীয়তাবাদী দলের প্রার্থীর কাছে অল্পসংখ্যক ভোটে পরাজিত হন। ১৯৮৫ সালে তিনি রামু উপজেলার প্রথম উপজেলা চেয়ারম্যান হিসেবে নির্বাচিত হয়েছেন।১৯৭৩ সাল থেকে ১৯৮৪ সাল পর্যন্ত দক্ষিন মিঠাছড়ি ইউনিয়ন পরিষদের চেয়ারম্যান হিসেবে দায়িত্ব পালন করেন।
https://ramu.coxsbazar.gov.bd/bn/site/page/qlGD-%E0%A6%AA%E0%A7%82%E0%A6%B0%E0%A7%8D%E0%A6%AC%E0%A6%A4%E0%A6%A8-%E0%A6%AA%E0%A6%B0%E0%A6%BF%E0%A6%B7%E0%A6%A6-%E0%A6%9A%E0%A7%87%E0%A7%9F%E0%A6%BE%E0%A6%B0%E0%A6%AE%E0%A7%8D%E0%A6%AF%E0%A6%BE%E0%A6%A8%E0%A6%97%E0%A6%A3
মোস্তাক আহমদ চৌধুরী

মোস্তাক আহমদ চৌধুরী যিনি এলাকায় মোস্তাক মিয়া নামেই পরিচিত। বাংলাদেশের কক্সবাজার জেলার রাজনীতিবিদ ও মুক্তিযুদ্ধের সংগঠক। তিনি তৎকালীন চট্টগ্রাম-১৭, তৎকালীন চট্টগ্রাম-১৪ ও কক্সবাজার-৩ আসনের সাবেক সংসদ সদস্য।
মোস্তাক আহমদ চৌধুরী কক্সবাজার সদর উপজেলার চৌফলদন্ডী ইউনিয়নে এক সম্ভান্ত্য জমিদার পরিবারে জন্মগ্রহণ করেন। তার পিতা খান বাহাদুর মমতাজ আহমদ চৌধুরী।খান বাহাদুর মোজাফফর আহমদ চৌধুরী ছিলেন তার দাদা।কক্সবাজার সংরক্ষিত মহিলা আসনের বর্তমান সংসদ সদস্য জনাবা কানিজ ফাতেমা মোস্তাক তার সুযোগ্য স্ত্রী। যিনি কক্সবাজার জেলা মহিলা আওয়ামী লীগের সভানেত্রী ও কক্সবাজার মহিলা সংস্থার চেয়ারম্যান।খান বাহাদুর মোস্তাক আহমেদ চৌধুরী দুই সন্তানের জনক।এই দম্পতির এক ছেলে ও এক মেয়ে রয়েছে।
মোস্তাক আহমদ চৌধুরী কক্সবাজার জেলা পরিষদের চেয়ারম্যান। এর পূর্বে তিনি কক্সবাজার জেলা পরিষদের প্রশাসক ছিলেন। তিনি ১৯৭০ সালের নির্বাচনে তিনি চট্টগ্রাম-১৭ (কক্সবাজার -মহেশখালী)
আসন থেকে স্বতন্ত্র প্রার্থী হিসেবে পূর্ব পাকিস্তান প্রাদেশিক পরিষদ সদস্য ( এমপিএ) নির্বাচিত হন। এরপর ১৯৭৩ সালের প্রথম জাতীয় সংসদ নির্বাচনে তৎকালীন চট্টগ্রাম-১৭ (সদর-রামু) আসন থেকে আওয়ামী লীগের মনোনয়নে দ্বিতীয় দফায় সংসদ সদস্য নির্বাচিত হন। ১৯৭৯ সালের দ্বিতীয় জাতীয় নির্বাচনে তিনি চট্টগ্রাম-১৪ আসন থেকে সাংসদ নির্বাচিত হন।
সর্বশেষ ১৯৯১ সালের পঞ্চম জাতীয় নির্বাচনে কক্সবাজার-৩ (সদর-রামু) আসন থেকে পুনরায় সাংসদ নির্বাচিত হন।
১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি আওয়ামী লীগের মনোনয়ন নিয়ে একই আসন থেকে পরাজিত হয়েছিলেন।
এরপর তিনি বাংলাদেশ জাতীয়তাবাদী দলে যোগ দেন।
কুয়েই-ইয়াং

কুয়েই-ইয়াং গণচীনের দক্ষিণ-পশ্চিম ভাগে অবস্থিত কুয়েইচৌ প্রদেশের রাজধানী। নগরীটি প্রদেশের কেন্দ্রভাগে, ইউন্নান-কুয়েইচৌ মালভূমির পূর্বে এবং উ নদীর একটি শাখানদী নানমিং নদীর উত্তর তীরে অবস্থিত। সমুদ্র সমতল থেকে নগরীটির উচ্চতা প্রায় ১১০০ মিটার এবং এর আয়তন প্রায় ৮০৩৪ বর্গকিলোমিটার। চীনের ২০১০ সালের জনগণনা অনুযায়ী নগরীর জনসংখ্যা ছিল ৪৩ লক্ষেরও বেশি, যাদের মধ্যে ৩০ লক্ষের বেশি লোক ৭টি পৌর জেলাতে বসবাস করত।
পর্বত ও অরণ্য দ্বারা বেষ্টিত কুয়েই-ইয়াং নগরীর জলবায়ু আর্দ্র উপক্রান্তীয় প্রকৃতির। ২০০৪ সালের নভেম্বর মাসে চীনের রাষ্ট্রীয় অরণ্যবিদ্যা প্রশাসন সবুজ শ্যামলে পূর্ণ কুয়েই-ইয়াংকে চীনের সর্বপ্রথম "জাতীয় অরণ্য নগরী"-র মর্যাদা দেয়। কুয়েই-ইয়াংয়ের ৪৬.৫% এলাকাই অরণ্যে আবৃত। এখানে ১১টি অরণ্য উদ্যান আছে। শহরকে ঘিরে থাকা অরণ্যের বেষ্টনী শহরের পরিবেশকে সুরক্ষা দান করেছে এবং ২০১৮ সালে কুয়েই-ইয়াংয়ের বায়ুর মান চীনের সমস্ত নগরীর মধ্যে ৯ম সর্বোচ্চ স্থান অধিকার করে। ২০১৮ সালের নভেম্বর মাসে কুয়েই-ইয়াং নগরীকে সাংহাই, খুনমিং ও সুচৌয়ের পাশাপাশি চীনের সর্বোচ্চ মানসম্পন্ন ৪টি পর্যটন নগরীর একটি হিসেবে "চীনা জাতীয় পর্যটন" সাময়িকীতে নির্বাচিত করা হয়। এর আগে ২০০৭ সালে কুয়েই-ইয়াংকে চীনের সেরা গ্রীষ্মকালীন অবকাশযাপন কেন্দ্র এবং ২০১৬ সালে সারা বিশ্বের সেরা ১০টি গ্রীষ্মকালীন অবকাশযাপন কেন্দ্রের একটি হবার মর্যাদা লাভ করে।
এই এলাকাটিতে ন্যূনপক্ষে বসন্ত ও শরৎ পর্ব (খ্রিস্টপূর্ব ৮ম থেকে ৫ম শতক) থেকে মানববসতির উপস্থিতি আছে। ১৪১৩ খ্রিস্টাব্দে এসে ইউয়ান রাজবংশের শাসনামলে এসে আনুষ্ঠানিকভাবে শহরটি চারপাশের অঞ্চলের রাজধানীতে পরিণত হয়। এই নগরীতে মিয়াও জাতি ও পৌইয়েই জাতির লোকের বৃহৎ সংখ্যালঘু সম্প্রদায় বাস করে। কুয়েই-ইয়াংয়ের অর্থনীতি বৈচিত্র্যায়িত। ২য় বিশ্বযুদ্ধের পরে এখানে শিল্পোৎপাদন খাতের বিকাশ ঘটে এবং ঐতিহ্যগতভাবে এটি অ্যালুমিনিয়াম, লোহা ও ইস্পাত উৎপাদন, ফসফেট খনন এবং আলোকীয় যন্ত্রপাতি শিল্পোৎপাদনের একটি কেন্দ্র। তবে অর্থনৈতিক সংস্কারের পর থেকে নগরীর অর্থনৈতিক উৎপাদনের সিংহভাগ সেবা খাত থেকে আসে। ২০১৫ খ্রিস্টাব্দ থেকে এখানে বৃহৎ উপাত্ত (বিগ ডেটা) ক্ষেত্রে সুনির্দিষ্টভাবে বিনিয়োগ করা হয়েছে এবং নগরীটি দ্রুত একটি স্থানীয় উদ্ভাবনী কেন্দ্র হিসেবে উত্থান লাভ করেছে। শহরে একটি বিশ্ববিদ্যালয় ও চিকিৎসা উচ্চশিক্ষা প্রতিষ্ঠান আছে।